Tisztelt Szülők!

A Nyitrai Közegészségügyi Hivatal döntése alapján 2021.szeptember 9-től szeptember 22-ig (bezárólag) a 3. és 4. osztály távoktatásra áll át, mivel oktatási-nevelési intézményünk egyik alkalmazottjának COVID-19 tesztje pozitív lett.

Az iskola vezetősége megvizsgálta, hogy kivel került szorosabb kontaktusba a pozitív személy: a nevelőnők lerajzolták a gyerekek ülésrendjét és a napközis helyét az iskolai ebédlőben, továbbá hogy ezen a helyen hány percig tartózkodtak egyidőben együtt az osztályok. Ezt elküldtük a Nyitrai Közegészségügyi Hivatalnak, várunk a határozat hozatalukra. A fenntartóval való egyeztetés alapján az esetleges fertőzés elkerülése végett az 1. és 2. osztály is távoktatásra tér át 2021. szeptember 13-től (hétfőtől) a közegészségügyi hivatal határozatáig.

A szülői értekezletet 2021. szeptember 14-ről (keddről) elhalasztjuk. A pedagógiai tanács ezen a napon 14:00 órakor online értekezletet tart.

Érdeklődni továbbra is lehet az osztályfőnököknél és az iskola vezetőségénél bármilyen probléma felmerülése esetén. Email címünk: admin@zsziharec.edu.sk, telefonszámunk: 0918116062, 317798506.

Žiaček Adrianna igazgató